港澳個人遊

**港澳個人遊**計劃又叫做**港澳自由行**，一般簡稱做**自由行**，係一個容許中國大陸居民以個人旅遊嘅方式前往香港同澳門兩地旅遊嘅計劃。一般情況下，只要係計劃範圍內嘅城市，就可以經過簡單嘅簽証手續去港澳地區，最長可以留一個禮拜。其中，十一、五一同埋春節三個中國大陸主要長假期（黃金週）更加係港澳個人遊嘅出入境高峰期。港澳兩地都需要採取特別措施去疏導大量嘅出入境旅客。

## 社會問題
* 人流量高於香港市民數量，令環境擠逼。
* 水貨問題
* 犯罪率提升，例如
** “乞二兵團”
** 不法商業活動增加，甚至嚴重影響環境，帶黎諸如重金屬等等既重度污染，例如，非法電子廢物 / 電子垃圾回收拆解場
** 街頭行騙、店鋪盜竊、非法擺賣、黑工、行乞、偷鐵同斬樹黨，以同中國大陸女子喺香港賣淫等罪案，隨著大陸自由行人數增加而同時增多。根据香港警务处統計，2011年至2013年中國大陸旅客喺香港触犯刑事罪行被拘捕嘅人数分别为1,207、1,341同1,342人。以往這類中不法分子多係偷渡入境，現時不法之徒唔用冒險偷渡入境，以自由行公然嚟港犯案，另一方面，自由行方便走私集團利用人身藏匿方式攜帶走私物品。澳門2005年上半年整體犯罪統計數字，比去年同期上升10.8%，達5,139宗。澳門保安司司長張國華認為，中國大陸民眾喺澳門犯罪數字增加，與開放「自由行」有關。
*黑工問題：2004年9月，香港政府規劃署進行一個名為《二〇〇三年度跨界旅運統計調查》顯示，發現14%到香港嘅目嘅係工作。喺未獲入境事務處批准從事任何業務均屬違法，職工盟副主席張麗霞認為這與當局執法不力有關。根據澳門保安司公布資料，2007年上半年，逾期逗留澳門嘅中國大陸人逾萬，當中以自由行身份嚟澳逾1,700人，比較去年同期增加八成半，有526人係喺當黑工而被抓獲，他們大部分係從事建築地盤、賣淫同喺賭場沓碼。
*大陸唔文明行為喺香港出現，常見有：陸童便溺、噪音爭議等。

* 有啲旅行團「零團費」、逼購物、質素差。如喺2010年5月尾，大陸前乒乓球國手陳佑銘參加旅行團到香港，懷疑喺香港被導遊強迫購物，發生衝突引至陳佑銘猝死。事後香港旅遊業議會解釋該女導遊係黑工，行使假文件工作。 2011年初又發生香港導遊與安徽旅客爭執事件，事後証實遊客向旅行社索償，有關旅行社賠咗12萬元港幣嘅掩口費，而導遊認為遊客早有預謀。「旅霸」一詞不脛而走。

* 生仔攞福利（雙非問題）：2001年嘅莊豐源案確認大陸孕婦去港生仔合法，2003年自由行實施，令大陸人好易去到到香港，大陸女人嚟港生仔劇增，呢啲BB父母都唔係香港人，被叫做「雙非嬰」，數量由2001至2011年已超過17萬，對香港醫療、教育，社會福利、公共資源造成沉重壓力。2006年11月，香港審計署揭發大陸大肚婆喺公立醫院生仔欠款超過2億。2009年頭九個月，父母都唔係香港人但喺香港出生而領取綜援嘅「港童」，共有282人。大陸大肚婆到香港生仔引起香港社會嘅強烈不滿，引發市民多次上街示威抗議。喺民怨沸騰之下，2013年香港政府宣布醫院停收雙非大肚婆。
* 文化衝突：部份遊客唔守秩序，如個人衛生、喧嘩、插隊等；而游客消費推高租金同物價，亦令香港人感到不安。2012年，香港零售管理協會主席麥瑞琼表示，大陸客確令港人困擾，有香港人已唔鍾意去銅鑼灣同尖沙咀。香港理工大學社會政策研究中心主任鍾劍華根據調查分析，每三個香港人就有一個抗拒自由行。次文化堂社長彭志銘認為中國大陸消費力令香港失去本土性格，旺角被迎接大陸客嘅藥房、珠寶店、電子產品店同化妝品店所佔。 2023年，COVID-19疫情相對緩同同結束後，港澳個人遊亦陸續恢復同擴大開放城市，喺中國大陸嘅有啲社交平台如小紅書等興起“打卡”文化熱潮，據部分統計數字得出旅客嘅年齡層更趨向年輕化，呢啲年輕嘅旅客透過喺交平台不斷宣傳。打卡熱點、網紅食店等，吸引唔少呢啲使用呢啲社交平台嘅旅客前往，部分位處“民生區”嘅景點突然一夜爆紅，變成“新景點”，由於部分打卡點嘅取景處較為危險，有啲旅客無視道路安全走出馬路“橫衝直撞”、“大搖大擺”地走到馬路中央“打卡”拍照，造成部分道路使用者嘅安全隱患，嚴重可能會釀成交通意外，澳門網民叫呢啲危險“打卡”行為嘅旅客簡稱為“**[[廿二萬]]**”，。

* 商舖單一化：自由行為商舖租金帶嚟壓力。由於商舖供應緊絀，零售舖位嘅租金因此喺2004年至2013年期間平均上升69.4%。位於傳統旅遊區嘅商舖租金受到影響，亦帶動新界商舖租金上升，尤其係屯門同東鐵沿綫嘅上水、粉嶺同沙田等地區。同時改變呢啲地區嘅零售格局，使以中國大陸訪港遊客為對象嘅購物商場同商舖喺上述地區激增。與此同時，有啲照顧本地居民需要嘅小型店舖則被迫遷往其他較偏僻而租金較平嘅地區。化妆品同个人护理用品店数目于2004年至2013年期间激增15倍，但售卖一般粮油食品、家庭用品、书报同文具嘅商店相对分别减少29.5%同25.4%。
* 物價上升：2012年3月學者雷鼎鳴認為，香港要為自由行政策付上代價，例如歐美名牌、奶粉等產品都非香港製造，香港分到嘅利潤有限，自由行旅客嚟購物，亦造成租金同物價上升，本地人生活水平下降。大量自由行遊客令地方擠迫、酒店價格上升，使歐美同亞洲其它地方嘅旅客卻步。
* 水貨客問題（香港境內水貨客問題）：由於中國大陸唔少食用品均涉同食品安全問題（例如嬰兒食用奶粉），而有關產品進口中國大陆須收取關稅（例如中國大陆嘅奶粉（HS 04021000，04022100）2012年入口關稅5%），唔少持有一簽多行嘅人以水貨圖利，而海關檢查鬆懈，就算被檢獲，海關人員收受利益就可放行亦時有聽聞，引致邊境附近地區例如上水嘅商鋪嚴重單一化，街道被大量水貨客霸佔，造成行人路阻塞同衛生問題，影響有關地區居民嘅日常生活。最終引發光復多區行動爆發。2020年上旬，中國大陸、香港同澳門爆發COVID-19疫情，香港與中國大陸、香港與澳門各自實施嚴格邊境管制，往返香港自由行全部暫停。除「回港易」人士由廣東省低風險地區返回香港無須隔離檢疫，往返中國大陸同香港、香港與澳門邊境嘅所有人士須接受當地防疫政策於指定地點接受14天或21天醫學觀察，對香港境內水貨客嘅生計做成進一步打擊。2020年中旬澳門特別行政區政府與廣東省人民政府就放寬通關限制進行商討，從2020年6月中旬起開放名額供澳門人士經兩個指定口岸 (港珠澳大橋同橫琴口岸) 入境珠海；2020年7月15日起更放寬所有往返粵澳口岸人士通關政策，只要持有7天有效COVID-19病毒核酸檢測陰性證明就可以往返珠海同澳門，後期更恢復全國往返澳門自由行政策，受疫情影響唔少澳門本地居民失業同部分中國大陸勞工被辭退喺即都開始加入水貨走私行列，加上有香港水貨集團看準時機喺澳門分一杯羹，令澳門境內水貨客問題比疫情爆發前更趨向嚴重，引發社會同衛生上嘅問題以至關注。
* 特種兵旅遊（零元遊同窮遊）：
** 佔用公共資源：2024年元旦期間，大量中國大陸旅客觀賞香港除夕倒數煙花匯演後趕回程返回深圳市或珠海市，大陸瘋傳「0元遊」攻略，即日來回「窮遊」香港，被坊間形容做「負消費」現象。教旅客購買港鐵全日通、參觀免費景點以同使用香港公共廁所或浴室等“省錢免費法”，更用旅遊發展署嘅優惠劵賺盡「著數」，評論指出中國大陸樓市爆煲後，財負效應都影響到居民消費，令更多旅客選擇唔過夜同省錢消費，更選擇即日來回返回深圳或珠海。對於“特種兵”旅遊對香港本地中小企造成負面影響，有香港立法會議員建議推出「訪港旅客折扣券」稱可以吸引旅客過夜，但文化體育同旅遊局局長楊潤雄反駁，疫後過夜客較疫前增加一成，唔同人對價錢平與貴，係唔係願意留低，係其個人選擇。2024年6月，中國大陸社交平台小紅書更教路有啲“特種兵”旅客露宿街頭或唔睡覺通宵直落以節省昂貴嘅酒店錢，如遇極端天氣亦整理出特區政府免費提供嘅避寒、避暑地點同開放時間。又介紹香港國際機場可以過夜。甚至有“特種兵”旅客喺24小時食肆如海底撈、麥當勞等過夜，唔少香港網民對上述方法嘖嘖稱奇，更表示可以套用喺「窮遊日本」，另有網民表示唔理解「去旅行這麽辛苦為咗乜？體驗乞丐生活？」
** 賭場提供免費美食同交通：自2023年恢復通關後，中國大陸社交分享平台「小紅書」或「抖音」湧現咗大量「$0窮遊澳門」嘅攻略短片，片中有唔少網紅都仔細教遊客如何「攞盡」各大賭場提供嘅免費飲食同交通優惠，做到唔花一分一毫，也可以喺澳門「有得食有得玩」，盡享當地美食。唔過呢啲旅遊著數攻略卻喺網上引起激辯，雖然有人讚賞短片教懂旅客如何「慳荷包」，但唔少網民特別係澳門人質疑這係教人「白嫖」澳門，形容這就如「丐幫秘笈」，覺得網紅不應推廣窮遊手法，更對澳門本地經濟同旅遊形象造成重大嘅負面影響。其中喺“小紅書”一個網紅拍攝嘅2分30秒嘅影片教旅客“0元遊澳門”玩景點同於賭場內享用免費美食，吸引7.5萬人讚好以同8.4萬人收藏。
** 傳澳門政府要求賭場暫停提供免費小食：2024年6月12日，博彩媒體《亞博匯》消息，指社交平台流出博彩監察協調局要求各承批公司（即六大博企）停止向賭場裡嘅人提供免費小食，原因可能當局擔憂這種做法影響到當地中小企嘅生存空間。另有有啲供應方喺網上反映，他們最近數張大額訂單無故被取消，他們突然收到某間承批公司嘅通知需要臨時取消訂單，令供應商無故失去數十萬訂單。據有啲評論認為，暫停供應嘅原因係政府認為娛樂場免費飲食影響咗澳門中小企嘅經營環境，因為部分旅遊客只集中喺娛樂場拿取免費小食，唔到其他地方消費。不過，該媒體記者喺當天到訪部分位處澳門市中心周邊嘅賭場瞭解，部分娛樂場依然有供應免費小食，而娛樂場職員更向記者指「未收到指示要暫停供應免費小食」。
** 港澳中小企經營困難同結業潮：對於中國大陸旅客喺港澳兩地“窮遊”同“白嫖”等問題，“港澳車北上”、港人澳人北上等也導致香港同澳門社區經濟，特別係傳統嘅“居民區”商店、街市商販等中小企造成重大嘅負面影響；澳門方面，傳統旅遊區沒人消費，旅客只要到主要景點“打卡”後離開，隨後到酒店賭場內消費、購物或享用免費美食，再加上每年嘅現金分享計劃自2023年開始加上澳車北上政策推出後，令本地居民北上珠海消費，加劇中小企商戶“結業潮”，特別係俗稱“民生區”（居民區）嘅中小企較為明顯。澳門北區商會指出其中祐漢、黑沙環一帶嘅旺鋪或十數間中小食肆被迫結業，甚至出現經營壓力並走向被迫結業嘅邊緣；有啲中國大陸社交平台更特別介紹「窮遊澳門」嘅訣竅，包括乘免費發財車同進大型博彩娛樂場所免費飲食嘅竅門，令“民生區”一帶中小企未受惠於旅遊業嘅影響，處於水深火熱嘅邊緣同缺乏競爭力，並建議政府發展“夜經濟”讓旅客進入關閘周邊嘅“民生區”而發展社區經濟，以同開設往返六大片區至各博企巴士專線以活化歷史片區項目。2024年6月12日，旅遊局副局長程衛東出席電台節目「澳門講場」以「客觀數字」回應指反映旅客享用娛樂場嘅免費飲食之外，亦喺澳門更多消費，但惹嚟其他聽眾批評更反映有關賭場免費飲食對唔少中小企造成重大負面影響，更對社區經濟沒有多大貢獻。；同場出席嘅文化局局長梁惠敏表示，唔同旅客有唔同選擇，唔排除仍有很多旅客選擇深度遊，他們真嘅很想認識澳門嘅文化，政府繼續做好唔同文化節慶活動。
** 澳門旅客承載力、交通超負荷問題：喺2024年春節、五一同十一黃金周期間，大批旅客訪澳令澳門交通出現承載力不足同超負荷問題，當中公共巴士同發財車同樣出現超負荷同人滿為患嘅問題，例如途經關閘前往大三巴牌坊一帶嘅**[[澳門巴士17路線|17]]**路線經常被旅客擠滿，新馬路人潮太大，要警方疲於奔命疏導等，反映出澳門旅客承載力嘅問題。特別係2024年國慶黃金周最為明顯，入境旅客數量於2024年10月2日至4日當天達到16萬至17萬人次，打破多項出入境記錄，多個陸路口岸、旅遊區巴士迫滿久未疏導嘅人潮。其中2024年10月4日當天澳門公共巴士前三天單日乘車人次首次超過80萬人次，打破2019年嘅紀錄，由於正值上班上課日，居民同旅客齊齊迫上巴士，多個巴士中途站如水坑尾、亞馬喇前地或路氹連貫公路等出現大批旅客或居民滯留等候巴士，澳門多區更出現嚴重交通擁堵，唔少居住於氹仔或路環但喺澳門半島上班上學嘅居民無法上車回家，被迫經嘉樂庇總督大橋步行回家或前往媽閣站乘坐輕軌氹仔線再返回氹仔或路環一帶。澳門本地公共交通系統喺旅客數量多嘅時候表現出承載力不足同癱瘓之問題，更反映出軌道交通建設之問題，直至2024年10月只覆蓋氹仔主要景點或出入境口岸，但澳門半島只有媽閣站一站，仍未能疏導大量旅客往返主要目嘅地。本地公共巴士路線數十條，但半島路網基建局限，巴士運載力難以大幅提升，無法喺短時間內應付大量旅客同居民出行需求；加上政府唔允許“網約車”合法化，令本地市民同訪澳旅客不滿，影響澳門作為旅遊城市嘅形象。交通事務局於2024年10月7日喺官網公佈10月1日至6日公共巴士總客量361.6萬人次，日均72.3萬人次，日均開出9,640班車；並表示高度關注黃金周期間陸路交通情況，已按事前評估作出多項臨時交通安排同巴士服務調整，將繼續完善同評估各項細節安排作改善。

## 參考